ولادیمیر پوتن اور بشار اسد نے شام کے تازہ صورت حال پر گفت و گو کی

روس اور شام کے صدور نے ٹیلی فون پر دہشت گردی کے خلاف جنگ کی تازہ ترین صورت حال پر بات چیت کی ہے۔

خبر کا کوڈ: ۴۲۳۹۵۸

تاریخ: ۲۰ دی ۲۰۱۶ - ۲۲:۲۵

رسا نیوز ایجنسی کی رپورٹ کے مطابق العالم نے رپورٹ دی ہے کہ ولادیمیر پوتن اور بشار اسد نے اس ٹیلی فونی گفتگو میں شام میں دہشت گردی کے خلاف جنگ کی تازہ ترین صورت حال اور بحران شام کے حل کے لیے کوششوں کا جائزہ لیا۔

روس کے صدر ولادیمیر پوتن نے اس بات پر زور دیا کہ روس کا شام کے بارے میں مستقل اور اٹل موقف ہے اور ماسکو کے اقدامات دہشت گردی کے خلاف جنگ اور شام کی ارضی سالمیت کے تحفظ کے لیے جاری رہیں گے۔

شام کے صدر بشار اسد نے بھی بین الاقوامی میدان میں ماسکو کی کوششوں کی  تعریف کی۔

انھوں نے دہشت گردی کے خلاف جنگ کے لیے شام کے پختہ عزم پر زور دیا اور کہا کہ اس کے ساتھ ہی ساتھ قومی آشتی اور بحران شام سے باہر نکلنے کے لیے سیاسی عمل کو فعال کرنے کرنے کی کوششیں کی جا رہی ہیں۔/۹۸۹/ف۹۴۰/